IIG ตั้งบ.ร่วมทุน “ไอแอนด์ไอ เวนเจอร์” ลุยธุรกิจดิจิตอลอินชัวรันส์
IIG ตั้งบ.ร่วมทุน “ไอแอนด์ไอ เวนเจอร์” ลุยธุรกิจดิจิตอลอินชัวรันส์
2 พ.ย. 2564

บริษัท ไอแอนด์ไอ กรุ๊ป จำกัด (มหาชน)  หรือ IIG เปิดเผยว่า บริษัทได้จัดตั้งบริษัทร่วมลงทุน ภายใต้ชื่อ บริษัท ไอแอนด์ไอ เวนเจอร์ จำกัด ทุนจดทะเบียน 50 ล้านบาท แบ่งเป็นหุ้นสามัญจำนวน 500,000 หุ้น มูลค่าที่ตราไว้ หุ้นละ 100 บาท เพื่อพัฒนาผลิตภัณฑ์ทางด้านดิจิตอลอินชัวรันส์ (Digital Insurance) และงานบริการที่เกี่ยวข้อง
โดยโครงสร้างผู้ถือหุ้นมีดังนี้ 1.บริษัทไอแอนด์ไอ กรุ๊ป จำกัด (มหาชน) ถือหุ้นจำนวน 249,999 หุ้น หรือร้อยละ 49.9998 ของจำนวนหุ้นทั้งหมด, 2. บริษัท วิริยะพรอพเพอร์ตี้ จำกัด ถือหุ้นจำนวน 249,998 หุ้น หรือร้อยละ 49.9996 ของจำนวนหุ้นทั้งหมด,3. นายณัฐเชษฐ์ เทพูปถัมภ์ ถือหุ้นจำนวน 1 หุ้น หรือร้อยละ 0.0002 ของจำนวนหุ้นทั้งหมด,4. นายธงชัย จิรอลงกรณ์ถือหุ้นจำนวน 1 หุ้น หรือร้อยละ 0.0002 ของจำนวนหุ้นทั้งหมด,5. นายอมร ทองธิว ถือหุ้นจำนวน 1 หุ้น หรือร้อยละ 0.0002 ของจำานวนหุ้นทั้งหมด
โดยแหล่งเงินทุนมาจากเงินทุนหมุนเวียนในบริษัทฯ ทั้งนี้บริษัทคาดว่าจะได้รับประโยชน์ เพื่อขยายช่องทางธุรกิจและเพิ่มรายได้ให้กับบริษัท